

**ด่วนที่สุด**

ที่ มท ๐๘12/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐3๐๐

 มกราคม 256๕

เรื่อง ผลการคัดเลือกและประเมินผลงานของท้องถิ่นอำเภอดีเด่น ประจำปี พ.ศ. ๒๕๖๔

เรียน ผู้ว่าราชการจังหวัด ทุกจังหวัด

อ้างถึง ๑. หนังสือกรมส่งเสริมการปกครองท้องถิ่น ด่วนมาก ที่ มท ๐๘๑๒/ว ๑๔๖๕ ลงวันที่ ๙ กรกฎาคม ๒๕๖๔

 ๒. หนังสือกรมส่งเสริมการปกครองท้องถิ่น ที่ มท ๐๘๑๒/ว ๑๖๓๐ ลงวันที่ ๓๐ กรกฎาคม ๒๕๖๔

สิ่งที่ส่งมาด้วย สำเนาประกาศกรมส่งเสริมการปกครองท้องถิ่น เรื่อง ผลการคัดเลือกและประเมินผลงานของท้องถิ่นอำเภอดีเด่น ประจำปี พ.ศ. ๒๕๖๔ จำนวน ๑ ชุด

ตามหนังสือที่อ้างถึง กรมส่งเสริมการปกครองท้องถิ่น ได้กำหนดให้มีการคัดเลือกและประเมิน
ผลงานของท้องถิ่นอำเภอดีเด่น ประจำปี พ.ศ. ๒๕๖๔ เพื่อคัดเลือกผลงานของบุคลากรที่ได้รับมอบหมายให้ปฏิบัติหน้าที่ท้องถิ่นอำเภอในฐานะผู้ปฏิบัติงานที่มีบทบาทหลัก (Key Actor) ในการขับเคลื่อนภารกิจกรมส่งเสริม การปกครองท้องถิ่นในระดับอำเภอ จนเกิดผลสัมฤทธิ์ในระดับจังหวัด และมีส่วนร่วมในการส่งเสริมพัฒนาองค์กรปกครองส่วนท้องถิ่นในพื้นที่ตามขอบเขตภารกิจที่ได้รับมอบหมาย ความละเอียดแจ้งแล้ว นั้น

กรมส่งเสริมการปกครองท้องถิ่น ได้ดำเนินการคัดเลือกและประเมินผลงานของท้องถิ่นอำเภอดีเด่น ประจำปี พ.ศ. ๒๕๖๔ เสร็จเรียบร้อยแล้ว ขอความร่วมมือจังหวัดดำเนินการ ดังนี้

๑. ประชาสัมพันธ์ผลการคัดเลือกและประเมินผลงานของท้องถิ่นอำเภอดีเด่น ประจำปี
พ.ศ. ๒๕๖๔ ให้บุคลากรในสังกัดสำนักงานส่งเสริมการปกครองท้องถิ่นจังหวัดและบุคลากรที่ได้รับมอบหมายให้ปฏิบัติหน้าที่ท้องถิ่นอำเภอทราบโดยทั่วกัน เพื่อเป็นการแลกเปลี่ยนแนวทางปฏิบัติที่เป็นเลิศ (Best Practice)

๒. พิจารณาอนุญาตให้ผู้เสนอผลงานที่ได้รับการประเมินในระดับดีเด่นและมีคะแนน
การประเมินสูงสุด 5 อันดับแรก ทั้งในประเภทจังหวัดและประเภทบุคคล หรือผู้แทน เข้ารับมอบใบประกาศเกียรติคุณในการประชุมหารือข้อราชการกรมส่งเสริมการปกครองท้องถิ่น ประจำเดือนกุมภาพันธ์ ๒๕๖๕
รายละเอียดปรากฏตามสิ่งที่ส่งมาด้วย

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กลุ่มพัฒนาระบบบริหาร

ร.อสถ. .............................................../ ม.ค. ๖๕

 ผอ.ก.พ.ร. ........................................../ ม.ค. ๖๕

สิทธิพล นวผ.ชก. .............................../ ม.ค. ๖๕

กษิดิศ นวผ.ชก. ................................./ ม.ค. ๖๕

 รวมพร นวผ.ชก. ................................/ ม.ค. ๖๕

โทร. ๐ ๒๒๔๑ ๙๐๐๐ ต่อ 1251 - ๒ (สิทธิพล, รวมพร)

โทรสาร ๐ ๒๒๔๓ ๓๔๕๓

ไปรษณีย์อิเล็กทรอนิกส์ saraban@dla.go.th